RASEINIŲ RAJONO SAVIVALDYBĖS TARYBA

SPRENDIMAS

dėl MOKYMO LĖŠŲ PASKIRSTYMO ir PAnaudojimo TVARKOS APRAŠO PATVIRTINIMO

2024 m. gruodžio 18 d. Nr. TS-367

Raseiniai

Vadovaudamasi Lietuvos Respublikos vietos savivaldos įstatymo 7 straipsnio 6 punktu, Lietuvos Respublikos švietimo įstatymo 58 straipsnio 1 dalies 1 punktu, Lietuvos Respublikos Vyriausybės 2018 m. liepos 11 d. nutarimu Nr. 679 „Dėl mokymo lėšų apskaičiavimo, paskirstymo ir panaudojimo tvarkos aprašo patvirtinimo“, Raseinių rajono savivaldybės taryba n u s p r e n d ž i a :

1. Patvirtinti Raseinių rajono savivaldybės mokymo lėšų paskirstymo ir panaudojimo tvarkos aprašą (pridedama).

2. Nustatyti, kad šis sprendimas Lietuvos Respublikos administracinių bylų teisenos įstatymo nustatyta tvarka per vieną mėnesį nuo paskelbimo ar įteikimo suinteresuotai šaliai dienos gali būti skundžiamas Regionų administracinio teismo Šiaulių rūmams (Dvaro g. 80, LT-76298 Šiauliai).

Savivaldybės meras	Arvydas Nekrošius

PATVIRTINTA

Raseinių rajono savivaldybės tarybos

2024 m. gruodžio 18 d. sprendimu Nr. TS-367

RASEINIŲ RAJONO SAVIVALDYBĖS MOKYMO LĖŠŲ PASKIRSTYMO IR PANAUDOJIMO TVARKOS APRAŠAS

I SKYRIUS

BENDROSIOS NUOSTATOS

1. Raseinių rajono savivaldybės mokymo lėšų paskirstymo ir panaudojimo tvarkos aprašas (toliau – tvarkos aprašas) reglamentuoja iš Lietuvos Respublikos valstybės biudžeto skiriamų mokymo lėšų paskirstymo ir naudojimo principus bendrąjį lavinimą teikiančiose mokyklose ar įstaigose, neformaliojo švietimo įstaigose, ikimokyklinį bei priešmokyklinį ugdymą teikiančiose ikimokyklinėse įstaigose ir Raseinių rajono švietimo pagalbos tarnyboje.

2. Tvarkos apraše vartojamos sąvokos atitinka Lietuvos Respublikos švietimo įstatyme ir Lietuvos Respublikos Vyriausybės 2018 m. liepos 11 d. nutarimu Nr. 679 patvirtintame Mokymo lėšų apskaičiavimo, paskirstymo ir panaudojimo apraše (toliau – Aprašas) apibrėžtas sąvokas.

II SKYRIUS

SAVIVALDYBEI SKIRIAMŲ MOKYMO LĖŠŲ PASKIRSTYMO IR NAUDOJIMO TVARKA

3. Savivaldybei skiriamos mokymo lėšos paskirstomos šioms ugdymo reikmėms tenkinti:

3.1. ugdymo procesui organizuoti ir valdyti;

3.2. švietimo pagalbai mokyklose ir pedagoginę psichologinę pagalbą teikiančiose įstaigose (darbo užmokesčiui mokėti, paslaugoms, susijusioms su psichologine, specialiąja pedagogine, specialiąja ir socialine pedagogine pagalba, prevencinėms programoms įgyvendinti);

3.3. mokymosi pagalbai (mokinių, įgijusių pradinį ar pagrindinį išsilavinimą arba baigusių pagrindinio ugdymo programos pirmąją dalį ir nepasiekusių vertinto dalyko patenkinamo pasiekimų lygmens pagal nacionalinių mokinių pasiekimų patikrinimų ar pagrindinio ugdymo pasiekimų patikrinimų rezultatus, konsultacijų išlaidoms padengti: mokytojų, teikiančių konsultacijas, darbo užmokesčiui mokėti, apmokėti už konsultacijų teikimo paslaugas);

3.4. mokymosi pasiekimų patikrinimams organizuoti ir vykdyti;

3.5. formalųjį švietimą papildančio ugdymo programoms finansuoti (apmokėti už darbą mokytojams, dirbantiems pagal šias programas, jų kvalifikacijai tobulinti, su šių programų įgyvendinimu susijusių prekių ir paslaugų įsigijimo išlaidoms pagal finansų ministro tvirtinamą Lietuvos Respublikos valstybės ir savivaldybių biudžetų pajamų ir išlaidų klasifikaciją);

3.6. skaitmeninio ugdymo plėtrai (švietimo, mokslo ir sporto ministro nustatytus reikalavimus atitinkantiems skaitmeniniams mokymo(si) ištekliams, priemonėms ir informacinių ir komunikacinių technologijų įrangai įsigyti;

3.7. mokyklų bibliotekų darbuotojams išlaikyti;

3.8. ugdymo finansavimo poreikių skirtumams tarp mokyklų sumažinti:

3.8.1. pedagoginių darbuotojų darbo užmokesčiui (įskaitant pareiginės algos koeficientų padidinimą dėl veiklos sudėtingumo), ikimokyklinio, priešmokyklinio ir bendrojo ugdymo kokybei ir prieinamumui užtikrinti (tarp jų ir mokyti namuose), ikimokyklinio ir priešmokyklinio ugdymo formų įvairovei diegti;

3.8.2. finansuoti užsienio kalbų mokymuisi laikinosiose grupėse, mažesnėse už numatytąsias švietimo, mokslo ir sporto ministro tvirtinamuose pradinio, pagrindinio ir vidurinio ugdymo programų bendruosiuose ugdymo planuose;

3.8.3. finansuoti priemonėms, skirtoms mokinių iš nepalankios socialinės, ekonominės ir kultūrinės aplinkos mokymosi skirtumams sumažinti.

4. Mokymo lėšos Savivaldybės tarybos sprendimu paskirstomos taip:

4.1. ugdymo procesui organizuoti ir valdyti Savivaldybė skiria lėšas kiekvienai įstaigai pagal rugsėjo 1 d. esantį faktinį mokinių skaičių, padauginus jį iš Aprašo 1 priede nurodytos minimos ugdymo reikmės koeficiento, padauginto iš pareiginės algos bazinio dydžio;

4.2. švietimo pagalbai lėšos paskirstomos ugdymo įstaigoms ir Raseinių rajono švietimo pagalbos tarnybai;

4.3. mokymosi pagalbai Savivaldybė skiria lėšas kiekvienai įstaigai pagal rugsėjo 1 d. esantį faktinį mokinių skaičių, padauginus jį iš Aprašo 1 priede nurodytos minimos ugdymo reikmės koeficiento, padauginto iš pareiginės algos bazinio dydžio;

4.4. mokymosi pasiekimų patikrinimams organizuoti ir vykdyti lėšos ugdymo įstaigoms paskiriamos pagal Švietimo ir sporto skyriaus pateiktą informaciją, apie lėšas, reikalingas gimnazijų brandos egzaminams organizuoti ir vykdyti, vadovaujantis Lietuvos Respublikos švietimo ir mokslo ministro įsakymu patvirtintais rekomendaciniais įkainiais už pagrindinės sesijos valstybinių ir mokyklinių brandos egzaminų vykdymą, darbų vertinimą ir apeliacijų nagrinėjimą, pakartotinės sesijos valstybinių ir mokyklinių brandos egzaminų vykdymą, kandidatų darbų vertinimą ir apeliacijų nagrinėjimą;

4.5. formalųjį švietimą papildančio ugdymo programoms finansuoti skiriamos lėšos Raseinių meno mokyklai ir Raseinių kūno kultūros ir sporto centrui, apskaičiuotos pagal mokinių, besimokančių pagal bendrojo ugdymo programas skaičių, atsižvelgiant į šių mokinių, besimokančių pagal formalųjį švietimą papildančio ugdymo programas, skaičių, nurodytą Mokinių registre, padauginus jį iš Aprašo 1 priede nurodytos minimos ugdymo reikmės koeficiento, padauginto iš pareiginės algos bazinio dydžio;

4.6. skaitmeninio ugdymo plėtrai Savivaldybė skiria lėšas kiekvienai įstaigai pagal rugsėjo 1 d. esantį faktinį mokinių skaičių, padauginus jį iš Aprašo 1 priede nurodytos minimos ugdymo reikmės koeficiento, padauginto iš pareiginės algos bazinio dydžio;

4.7. mokyklų bibliotekų darbuotojams išlaikyti Savivaldybė skiria lėšas kiekvienai įstaigai pagal rugsėjo 1 d. esantį faktinį mokinių skaičių, padauginus jį iš Aprašo 1 priede nurodytos minimos ugdymo reikmės koeficiento, padauginto iš pareiginės algos bazinio dydžio;

4.8. visos šio tvarkos aprašo 3.8. papunktyje nurodytoms ugdymo reikmėms tenkinti skirtos lėšos paskirstomos mokykloms.

5. Visos 4 punkte nurodytos lėšos skiriamos įvertinus poreikį ir turimą lėšų kiekį.

III SKYRIUS

BAIGIAMOSIOS NUOSTATOS

6. Mokymo lėšos naudojamos laikantis teisės aktų, reglamentuojančių Lietuvos Respublikos valstybės biudžeto ir savivaldybių biudžetų sudarymą ir vykdymą.

7. Už mokymo lėšų naudojimą pagal paskirtį atsakingi asignavimų valdytojai.

________________________________